ΔΙΑΤΑΞΗ ΤΟΥ ΔΙΚΑΣΤΗΡΙΟΥ ΔΗΜΟΣΙΑΣ ΔΙΟΙΚΗΣΗΣ (ολομέλεια)
της 13ης Ιουλίου 2007
Υπόθεση F-1/05 INT
Pia Landgren
κατά
Ευρωπαϊκού Ιδρύματος Επαγγελματικής Εκπαίδευσης (ETF)
«Διαδικασία – Ερμηνεία διατάξεως – Προϋποθέσεις παραδεκτού της αιτήσεως»
Αντικείμενο: Αίτηση τη οποία υπέβαλε η ETF, κατ’ εφαρμογή του άρθρου 129 του Κανονισμού Διαδικασίας του Πρωτοδικείου, που εφαρμόζεται mutatis
mutandis στο Δικαστήριο Δημόσιας Διοίκησης, δυνάμει του άρθρου 3, παράγραφος 4, της αποφάσεως 2004/752/ΕΚ, Ευρατόμ του Συμβουλίου,
της 2ας Νοεμβρίου 2004, για την ίδρυση Δικαστηρίου Δημόσιας Διοίκησης της Ευρωπαϊκής Ένωσης (ΕΕ L 333, σ. 7), μέχρι τη θέση
σε ισχύ του Κανονισμού Διαδικασίας του ΔΔΔ, ζητώντας την ερμηνεία της διατάξεως που εξέδωσε στις 22 Μαΐου 2007 το Δικαστήριο
Δημόσιας Διοίκησης (ολομέλεια) στην υπόθεση F‑1/05, Landgren κατά ETF (Συλλογή Υπ.Υπ. 2007, σ. Ι-Α-1-0000 και ΙΙ-Α-1-0000).
Απόφαση: Η αίτηση ερμηνείας απορρίπτεται ως απαράδεκτη. Το ETF καταδικάζεται στα δικαστικά έξοδα της παρούσας διαδικασίας.
Περίληψη
Διαδικασία – Ερμηνεία δικαστικής αποφάσεως – Προϋποθέσεις παραδεκτού της αιτήσεως
(Κανονισμός Διαδικασίας του Πρωτοδικείου, άρθρο 129· απόφαση 2004/752 του Συμβουλίου, άρθρο 3 § 4)
Για να είναι παραδεκτή μια αίτηση ερμηνείας αποφάσεως πρέπει να αφορά το διατακτικό της οικείας αποφάσεως, σε συνάρτηση με
τα ουσιώδη χωρία του σκεπτικού, και να ζητεί την εξάλειψη κάποιας ασάφειας ή αμφισημίας που ενδεχομένως γεννάται ως προς την
έννοια και το περιεχόμενο της ίδιας της αποφάσεως, καθόσον με αυτή πρέπει να δοθεί λύση στην περίπτωση που υποβλήθηκε στην
κρίση του δικαστηρίου. Επομένως, αίτηση ερμηνείας είναι απαράδεκτη, όταν ζητεί από το επιληφθέν δικαστήριο γνωμοδότηση επί
της εφαρμογής, της εκτελέσεως ή των συνεπειών της διατάξεως την οποία εξέδωσε
(βλ. σκέψη 8)
Παραπομπή:
ΔΕΚ: 28 Ιουνίου 1955, 5/55, Assider κατά Ανωτάτης Αρχής, Συλλογή τόμος 1955, σ. 17· 7 Απριλίου 1965, 70/63 Α, Ανώτατη Αρχή
κατά Collotti και Δικαστηρίου, Συλλογή τόμος 1965, σ. 83· 13 Ιουλίου 1966, 110/63 Α, Willame κατά Επιτροπής, Συλλογή τόμος
1966, σ. 361· 29 Σεπτεμβρίου 1983, 206/81, Alvarez κατά Κοινοβουλίου, Συλλογή 1983, σ. 2865, σκέψεις 8 έως 11· 20 Απριλίου
1988, 146/85 INT και 431/85 INT, Maindiaux κ.λπ. κατά ΟΚΕ κ.λπ., Συλλογή 1988, σ. 2003, σκέψεις 5 και 6
ΠΕΚ: 14 Ιουλίου 1993, T‑22/91 INT, Raiola-Denti κ.λπ. κατά Συμβουλίου, Συλλογή 1993, σ. II‑817, σκέψη 6· 24 Ιουλίου 1997,
T‑573/93 (129), Caballero Montoya κατά Επιτροπής, Συλλογή Υπ.Υπ. 1997, σ. I‑A‑271 και II‑761, σκέψη 27